
PËR MIRATIMIN ME NJË NDRYSHIM TË DEKRETIT NR.1291, DATË 20.11.1995 “PËR FALJEN E PIANOVE KOMPOZITORËVE, KRITIKËVE, STUDIUESVE DHE INTERPRETUESVE TË MUZIKËS”

Në mbështetje të neneve 16 dhe 28, të ligjit nr.7491, datë 29.4.1995 “Për dispozitat kryesore kushtetuese”, 

KUVENDI POPULLOR
I REPUBLIKËS SË SHQIPËRISË

V E N D O S I :

Neni 1

Miratohet dekreti nr.1291, datë 20.11.1995 “Për faljen e pianove kompozitorëve, kritikëve, studiuesve dhe interpretuesve të muzikës” me ndryshimin që vijon: 
- Në vend të fjalës “faljen” në titullin e dekretit vihet fjala “dhurimin” ; në vend të fjalës “falen” në rreshtin e parë të nenit 1 vihet fjala “dhurohen”.

Neni 2

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.1346, datë 4.1.1996 të Presidentit të Republikës së Shqipërisë, Sali Berisha

